Vyhodnotenie  pripomienkového konania k materiálu  „Návrh investičnej zmluvy medzi spoločnosťou  Johnson Controls Holding Company Inc., U.S.A.  a  Slovenskou republikou zastúpenou Ministerstvom hospodárstva Slovenskej republiky“  

Spôsob pripomienkového konania: štandardný  postup,  list ministra č. 749/2006-1000 zo dňa  23.  02. 2006. 

Zoznam oslovených subjektov: 	Úrad vlády SR, podpredseda vlády SR pre európsku integráciu a pre ľudské a menšinové práva, Ministerstvo financií SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo životného prostredia SR, Ministerstvo pôdohospodárstva SR,  Ministerstvo dopravy, pôšt a telekomunikácií SR, Ministerstvo zahraničných vecí SR,  Ministerstvo vnútra SR, Ministerstvo kultúry SR, Ministerstvo obrany  SR, Ministerstvo školstva  SR, Ministerstvo zdravotníctva SR 

Okrem oslovených subjektov zaslal zásadnú pripomienku aj Klub 500
  
                                                     Počet oslovených subjektov:              15	
                                                  Zaslali do stanoveného termínu:             13	
                                                                      Zaslali po termíne:               0	
                                                         Vôbec nezaslali:               2 
                                       (MZV SR, MZd SR)                 .                         	
                                  Subjekty, ktoré nemali pripomienky:               8     	
Podpredseda vlády pre EI, MP SR, MO SR, MZ SR,  MS SR,
  MŠ SR,  MVRR SR, MDPT SR 	
                                          Počet vznesených pripomienok:             24
Z toho zásadných:             19	
                                                            Počet akceptovaných:             22                                                                       Čiastočne:               0    	
Počet neakceptovaných:              2 
z toho počet zásadných - ktoré subjekty:              1	
Klub 500                 .             	
Rozporové konanie (s kým, kedy, na akej úrovni, s akým výsledkom): 0	
   Počet odstránených pripomienok:              22       	
   Počet neodstránených pripomienok:   čiastočne akceptovaných:                0 	

Rezort	Pripomienka	Typ	Vyhod
notenie 	Spôsob vyhodnotenia	Poznámka	
Podpredseda vlády SR	      Nemá pripomienky 					
Ministerstvo práce, sociálnych vecí  a rodiny SR	V časti 3.3 Príspevok na vzdelávanie v písm. a) odporúčame definovať poskytovanie príspevku na vzdelávanie prostredníctvom  Ministerstva práce, sociálnych vecí a rodiny SR  podľa znenia „Návrhu Investičnej zmluvy medzi spoločnosťou Peugeot Citroën Automobiles, S.A. a Slovenskou republikou zastúpenou Ministerstvom hospodárstva SR“. 	O	A	V bode 3.3 Investičnej zmluvy bolo upravené poskytovanie príspevku na vzdelávanie prostredníctvom MPSVaR SR. 		
Ministerstvo práce, sociálnych vecí  a rodiny SR 	V časti 3.3 písm. c) je stanovené, že príspevok na vzdelávanie bude vyplatený podľa príslušnej Realizačnej zmluvy, ktorú uzatvoria Spoločnosť a príslušný Štátny subjekt podľa § 54 Zákona o službách zamestnanosti, v súlade s prílohou s názvom „Štátna pomoc“ za podmienok uvedených v bode (i) a (ii). Podľa § 54 ods. 2 písm. e) príspevok na vzdelávanie zamestnanca prijatého na vytvorené nové pracovné miesto a príspevok na vytvorenie nového pracovného miesta poskytuje Ústredie práce, sociálnych vecí a rodiny na základe zmluvy uzatvorenej medzi ÚPSVaR a prijímateľom individuálnej štátnej pomoci. Je potrebné zosúladiť časť 3.3 písm. c) s prílohou č.3 návrhu Investičnej zmluvy s názvom „Štátna pomoc“ časť 2, podľa ktorej príspevok na vzdelávanie bude poskytovať Ministerstvo hospodárstva SR. 	O	A	Bod 3.3 písm. c) Investičnej zmluvy a Príloha č. 3 k Investičnej zmluve boli upravené tak, že poskytovateľom príspevku na novovytvorené pracovné miesta a na vzdelávanie bude ÚPSVaR.		
Ministerstvo práce, SV a rodiny SR 	Navrhujeme taktiež nahradiť pojem „Miestne pracovné miesta“ pojmom „Novovytvorené pracovné miesta“ a stanoviť maximálnu dobu neobsadenia pracovného miesta. 	O	A	V celom texte Investičnej zmluvy bol pojem „Miestne pracovné miesta“ nahradený pojmom „Novovytvorené pracovné miesta.“		
Ministerstvo práce, sociálnych vecí  a rodiny SR 	V Prílohe 1 „Výklad“ je potrebné upraviť definíciu pojmu „Zákon o službách zamestnanosti“ nasledovne :
 .........znamená zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. 	O	A	V Prílohe č. 1 bola doplnená definícia pojmu „zákon o službách zamestnanosti“		
Ministerstvo práce, sociálnych vecí  a rodiny SR 	V návrhu uznesenia vlády Slovenskej republiky žiadame nahradiť text v bode D.2. takto: 
„zabezpečiť v štátnom rozpočte potrebné finančné prostriedky na podporu investície spoločnosti Johnson Controls Lučenec, s.r.o., v jednotlivých rokoch realizácie zmluvy každoročne v termíne tvorby štátneho rozpočtu rok 2007 a následne počas trvania zmluvy“.	O	N	Vzhľadom na zapracovanie presunu poskytnutia štátnej pomoci do r. 2007 je možnosť zapracovania požiadaviek na zmluvne uzatvorené záväzky SR do návrhu štátneho rozpočtu jednotlivých kapitol pre rok 2007 a nasledujúce roky 		
Ministerstvo spravodlivosti SR	Upozorňujeme na skutočnosť, že zmluva obsahuje viacero retroaktívnych ustanovení, resp. že jej ustanovenia ukladajú zmluvným stranám povinnosti už pred podpísaním zmluvy.
Navrhujeme preto doplniť zmluvu o ustanovenie, že zmluvné strany súhlasia so záväzkami a potvrdzujú predbežné vykonávanie investičnej zmluvy už pred nadobudnutím jej účinnosti.	O	A	Bod 13.2 Investičnej zmluvy bol doplnený o ustanovenie v znení požadovanom v zmysle pripomienky MS SR.		
Ministerstvo financií SR	Materiál neobsahuje doložku finančných vplyvov vrátane kvantifikácie prostriedkov zo štátneho rozpočtu,  ktorú žiadam doplniť.	Z	A	Doložka bola zaslaná		
	Výšku štátnej pomoci v materiáli žiadam uvádzať prioritne v slovenských korunách a takto ju zadefinovať aj v investičnej zmluve. 	Z	A	Sumy štátnej pomoci v Investičnej zmluve sú uvádzané v EUR s tým, že v bode 13.1 (b) Investičnej zmluvy je stanovený mechanizmus kurzového prepočtu pre jednotlivé formy štátnej pomoci z Sk na EUR. Uvedený mechanizmus jasne stanovuje, akým spôsobom sa bude výmenný kurz raz ročne aktualizovať. Sumy štátnej pomoci uvedené v Predkladacej správe a v Doložke vplyvov sú prioritne uvádzané v Sk s tým, že pre účely kurzového prepočtu bola použitá hodnota 39,093 Sk/EUR. Časť údajov bola týmto kurzom prepočítaná a uvedená priamo v zmluve.		
Ministerstvo financií SR	V bode C. v splnomocňovacom ustanovení spresniť znenie na splnomocňuje „podpredsedu vlády a ministra hospodárstva SR“.	Z	A	Návrh uznesenia vlády príslušne upravený		
Ministerstvo financií SR	V bode D.5. návrhu uznesenia sa ukladá podpredsedovi vlády a ministrovi financií predložiť Európskej komisii notifikáciu žiadosti o poskytnutie štátnej pomoci spoločnosti Johnson Controls International, s.r.o. Lučenec a informovať podpredsedu vlády a ministra hospodárstva, a to do 10 dní po obdržaní notifikácie z Ministerstva hospodárstva SR. Vzhľadom na to, že Ministerstvo financií SR ako koordinátor štátnej pomoci má posúdiť súlad notifikácie s príslušnými právnymi predpismi EÚ pre štátnu pomoc, znenie bodu D.5. návrhu uznesenia upraviť	Z	A	Keďže podľa zákona č. 231/1999 Z. z. o štátnej pomoci je predkladateľom notifikačných formulárov Komisii ES ministerstvo financií, bude k uvedenej pripomienke prihliadané pri predkladaní notifikácie		
Ministerstvo financií SR	K bodu D.2. – priama štátna pomoc sa má poskytnúť formou príspevkov na vzdelávanie a príspevkov na novovytvorené pracovné miesta, ktoré sú vo vecnej pôsobnosti Ministerstva práce, sociálnych vecí a rodiny  SR – z uvedeného dôvodu žiadam odôvodniť návrh tejto úlohy pre Ministerstvo hospodárstva  SR.	Z	A	Investor podal Žiadosť o poskytnutie investičných stimulov MH SR. Preto MH SR vystupuje v zmluve ako koordinátor a v príslušných častiach zmluvy je zabezpečená väzba na ministerstvo práce prostredníctvom implementačných zmlúv.		
Ministerstvo financií SR	K bodu D.3. – návrh sa týka presunu finančných prostriedkov v roku 2006 z kapitoly Ministerstva hospodárstva SR do kapitoly Ministerstva práce, sociálnych vecí a rodiny SR  len na štátnu pomoc poskytovanú formou príspevkov na vzdelávanie. Nie je riešený presun finančných prostriedkov na poskytovanie príspevkov na novovytvorené pracovné miesta. Žiadam zdôvodniť uvedený návrh vo vzťahu ku konštatovaniu v predkladacej správe, že v rozpočte  Ministerstva hospodárstva  SR sú prostriedky na poskytnutie štátnej pomoci v plnej výške a zároveň uviesť, z akých zdrojov bude riešené poskytnutie štátnej pomoci na príspevky na novovytvorené pracovné miesta v roku 2006.	Z	A	Pretože oproti pôvodnému návrhu boli po dohode s investorom požiadavky na štátnu pomoc presunuté do roku 2007 a následne, bola táto časť z návrhu uznesenia vypustená a nanovo formulovaný bod D.3.  Súčasne bola táto pasáž vypustená aj z Predkladacej správy.    		
Ministerstvo financií SR	Zároveň žiadam doplniť novú úlohu pre ministerku práce, sociálnych vecí a rodiny 
D.5. „zabezpečiť v rozpočte Ministerstva práce, sociálnych vecí a rodiny SR potrebné finančné prostriedky na poskytnutie štátnej pomoci v rokoch 2007 až  2010 formou príspevkov na vzdelávanie a príspevkov na novovytvorené pracovné miesta pre spoločnosť Johnson Controls Holding Company Inc., U.S.A.“	Z	A	Vysvetlené v predchádzajúcom bode		
Ministerstvo financií SR	V predkladacej správe je kvantifikovaná celková výška štátnej pomoci tejto spoločnosti. Zároveň je uvedené, že „Finančné prostriedky zo štátneho rozpočtu potrebné na poskytnutie štátnej pomoci sú v plnej výške pokryté v kapitole Ministerstva hospodárstva SR na investičné stimuly a priemyselné parky. Potreba týchto prostriedkov je kalkulovaná aj pre budúce obdobia“. V súvislosti s týmto konštatovaním žiadam uviesť rok, v ktorom  má Ministerstvo hospodárstva SR zabezpečené finančné prostriedky na poskytnutie štátnej pomoci tejto spoločnosti a zároveň doplniť informáciu o zabezpečenosti zdrojov na poskytnutie priamej štátnej pomoci v ďalších rokoch v príslušnej kapitole. Finančné prostriedky na poskytnutie štátnej pomoci na tento projekt by mali byť zabezpečené v rámci schválených limitov rozpočtov kapitol na príslušný rozpočtový rok.	Z	A	Uvedená formulácia bola z predkladacej správy vypustená.		
Ministerstvo financií SR	Kurz Sk/EUR v hodnote 40 Sk/EUR použitý na prepočet investičných resp. oprávnených nákladov a výšky štátnej pomoci nepovažujem za vhodný vzhľadom na to, že kurz Sk/EUR sa v súčasnosti, ako aj v priebehu roku 2005  trvale pohybuje  na úrovni pod 38 Sk/EUR. 	Z	A	Jednotlivé sumy v znení predkladacej správy boli prepočítané podľa kurzu 39,093 Sk/EUR, ktorý platil ku dňu predloženia žiadosti o poskytnutie štátnej pomoci .		
Ministerstvo financií SR	Príspevok na novovytvorené pracovné miesta a vzdelávanie  nie je možné poskytovať podľa uvedených ustanovení zákona č. 565/2001  Z. z. o investičných stimuloch a podľa § 4 ods. 2 písm. b) zákona č. 231/1999 Z.z. o štátnej pomoci v znení neskorších predpisov ale podľa § 54 zákona č. 5/2004 Z. z. o službách zamestnanosti v znení neskorších predpisov. Túto skutočnosť žiadam zohľadniť a predkladaciu  správu  upraviť.	Z	A	Znenie predkladacej správy bolo upravené v zmysle predmetnej pripomienky MF SR.		
Ministerstvo financií SR	Podľa  predloženého návrhu  Investičnej  zmluvy a  „Popisu projektu“,  ktorý  je  prílohou  návrhu  zmluvy
sa má predmetný projekt realizovať v rokoch 2005-2009, pričom výstavba závodu začala už v roku 2005. Podľa čl. 3.1 Poskytnutie štátnej pomoci návrhu zmluvy sa má percento investícií vypočítať za obdobie začínajúce sa 15. 3. 2005 a končiace sa 30. 9. 2009 a v rovnakom časovom termíne sa má vypočítať aj percento zamestnanosti. V tejto súvislosti upozorňujem, že z hľadiska uplatňovania pravidiel pre štátnu pomoc dátumom vzniku oprávnených nákladov  je dátum podania žiadosti žiadateľa u poskytovateľa štátnej pomoci (bod 4.2 usmernenia Spoločenstva o národnej regionálnej pomoci  98/C 74/06-OJC 74/06 z 10.3.1998).	Z	A	Uvedená skutočnosť bola v znení Investičnej zmluvy zohľadnená a vzhľadom na skutočnosť, že žiadosť o poskytnutie štátnej pomoci bola na MH SR zaevidovaná dňa 24.3.2005, je v znení Investičnej zmluvy a Predkladacej správy predmetný dátum uvedený ako dátum začatia plynutia lehoty na výpočet percenta investícií a percenta zamestnanosti, a teda aj dátum začatia  vynakladania oprávnených nákladov zo strany investora. 
		
Ministerstvo financií SR	Podľa čl. 3.2 Regionálna pomoc písm. a) (i) sa má investorovi poskytnúť príspevok na novovytvorené pracovné miesta v celkovej sume 69 800 tis. Sk, pričom investor plánuje vytvoriť 349 pracovných miest. Podľa predkladacej správy celková výška štátnej pomoci na jedno vytvorené pracovné miesto je 1 423 037 Sk. V zmysle čl. 2 usmernenia Spoločenstva o národnej regionálnej pomoci 98/C 74/06 zlučiteľnosť štátnej pomoci so spoločným trhom môže byť prípustná iba vtedy, ak je garantovaná rovnováha medzi výsledným narušením hospodárskej súťaže a výhodami vyplývajúcimi z poskytnutej štátnej pomoci. Vychádzajúc z uvedeného navrhovaná výška štátnej pomoci na jedno novovytvorené pracovné miesto sa javí neprimerane vysoká.	Z	A	Celková výška štátnej pomoci, ktorá má byť poskytnutá v rámci realizcie projektu Johnson Controls Holding Company (t.j. regionálna pomoc spolu s pomocou pre vzdelávanie) je vypočítaná ako 50% z oprávnených nákladov na investície. Po odpočítaní pomoci pre vzdelávanie (634.000 EUR) by celková regionálna pomoc predstavovala 47,5% z oprávnených nákladov, čo je plne v súlade s bodom 4.8. usmernenia Spoločenstva o národnej regionálnej pomoci 98/C 74/06, na základe ktorého je určený maximálny limit pre regionálnu pomoc pre lokalitu Lučenec ako 50% (net grant ekvivalent) z oprávnených nákladov. Preto je štátna pomoc obsiahnutá v návrhu investičnej zmluvy plne zlučiteľná s pravidlami EÚ. Výška štátnej pomoci vypočítaná na jedno vytvorené pracovné miesto je
35.576 EUR (t.j. 1.423.037 Sk pri použití kurzu 1 EUR = 40 Sk). Skutočná výška pomoci v Sk bude nižšia, nakoľko pre výpočet pomoci v Sk sa použije nižší výmenný kurz, a to v zmysle ustanovenia 13.1(b) investičnej zmluvy, ktoré špecifikuje, aké výmenné kurzy sa použijú pre jednotlivé roky. Zároveň je potrebné zdôrazniť, že daňová úľava (ak nepriama forma štátnej pomoci), ktorá nevyžaduje žiadne hotovostné platby zo štátneho rozpočtu bude predstavovať približne 81% z celkovej štátnej pomoci, a finančné príspevky len zostávajúcich 19% (t.j. 6.817 EUR na jedno vytvorené miesto, čo je 272.680 Sk pri použití kurzu 1 EUR = 40 Sk). Keďže zatiaľ neboli stanovené limity štátnej pomoci na jedno novovytvorené pracovné miesto, treba vždy zvažovať všetky súvislosti už aj s ohľadom na vplyv na výšku nezamestnanosti v danom regióne
		
Ministerstvo financií SR	V článku 3. Štátna pomoc, v bodoch  3.2 a) (i) žiadam doplniť vnútroštátny právny základ, podľa  ktorého bude poskytovaná štátna pomoc formou príspevku na novovytvorené pracovné miesta. Upozorňujem, že § 5 ods. 1 písm. a) zákona č. 231/1999 Z. z. o štátnej pomoci v znení neskorších predpisov nie je právnym základom pre poskytovanie takýchto príspevkov.	Z	A	V bode 3.2 a) i) Investičnej zmluvy bol doplnený vnútroštátny základ podľa ktorého bude poskytnutý príspevok na novovytvorené pracovné miesta.		
Ministerstvo financií SR	Nesúhlasím s formuláciou uvedenou v bode 12.2 písm. a), podľa ktorej Investor môže vypovedať zmluvu v prípade, že súhlas EÚ nebude získaný  do 12 mesiacov odo dňa podpisu tejto Zmluvy. Slovenská republika nemôže ovplyvniť lehotu, v ktorej Európska komisia vydá rozhodnutie k notifikovanej žiadosti. Túto skutočnosť žiadam zohľadniť a tento bod preformulovať.	Z	A	 V bode 12.2 písm. a) Investičnej zmluvy bola predĺžená lehota z 12-tich na 18 mesiacov.		
Ministerstvo financií SR	K nepriamej štátnej pomoci poskytovanej  formou úľavy na dani z príjmov právnických osôb podľa §  52 ods.4 zákona č. 595/2003 Z. z. o dani z príjmov v znení neskorších predpisov a podľa podmienok § 35b zákona  č. 366/1999 Z. z. o daniach z príjmov v znení neskorších  predpisov mám pripomienku k Prílohe  3 časti 3 materiálu, bod 1.2 – Daňová úľava. V súlade s uvedeným bodom zmluvy spoločnosť bude odpočítavať všetky  daňové straty vzniknuté pred  uplatňovaním daňovej úľavy, po uplynutí obdobia čerpania daňových  uľav. Spôsob odpočtu daňovej straty je však riešený priamo  v ustanovení § 35b ods. 7  zákona č. 366/1999 Z. z. o daniach z príjmov v znení neskorších predpisov.  V súlade  s   § 35b   ods.  7 zákona sú  daňové straty odpočítavané od základu dane rovnomerne počas piatich zdaňovacích  období nasledujúcich po zdaňovacom období, v ktorom si daňovník  poslednýkrát uplatnil  nárok na daňový úver. Vzhľadom na uvedené je treba v prílohe 3 v časti 3 bod 1.2. – Daňová úľava  vypustiť alebo dať do súladu so znením zákona o daniach z príjmov.	Z	A	V prílohe č. 3, časti 3 k Investičnej zmluve bol vypustený bod 1.2.		
Ministerstvo financií SR	So znením ustanovenia 13.1 Platby možno súhlasiť za podmienky, že toto ustanovenie bude spresnené a doplnené podmienkou neprekročenia celkovej schválenej štátnej pomoci. 	Z	A	Ustanovenie bodu 13.1 Investičnej zmluvy bolo doplnené o ustanovenie o neprekročení celkovej sumy štátnej pomoci.		
Ministerstvo financií SR	V časti Príloha 2 žiadam zjednotiť údaje o investícii a štátnej pomoci a číselné údaje  uviesť  prioritne  v Sk. 
	Z	A	Sumy štátnej pomoci v Investičnej zmluve sú uvádzané v EUR s tým, že v bode 13.1 (b) Investičnej zmluvy je stanovený mechanizmus kurzového prepočtu pre jednotlivé formy štátnej pomoci z SK na EUR. Uvedený mechanizmus jasne stanovuje, akým spôsobom sa bude výmenný kurz raz ročne aktualizovať. Sumy štátnej pomoci uvedené v Predkladacej správe a v Doložke vplyvov sú prioritne uvádzané v Sk s tým, že pre účely kurzového prepočtu bola použitá hodnota 39,093 Sk/EUR.		
Klub 500	Klub 500 zásadne nesúhlasí s poskytnutím investičných stimulov v navrhovanej výške 50%, z oprávnených nákladov pre americkú spoločnosť Johnson Controls Holding Company Inc. Suma na vytvorenie 349 pracovných miest v Lučenci je vysoko nadhodnotená.  Slovensko by tým opäť niekoľko násobne prevýšilo Európskou úniou maximálne odporúčanú výšku pomoci, ktorá  by tak na jedno novovytvorené pracovné miesto dosiahla takmer 1,5 milióna Sk. S touto výškou nemôžeme súhlasiť ani z pohľadu nastavenia pravidiel poskytovania štátnej pomoci individuálnym investorom. Ak je priemerná mzda v hospodárstve 17.288 SKK a výška pomoci na jedno novovytvorené pracovné miesto dosahuje 1.423 037 SKK, tak je to zaplatená pracovná sila skoro na 7 rokov, pričom schválené pravidlá zaväzujú investora udržať výrobu len 5 rokov.	Z	N	Pripomienku o neúmerne vysokej štátnej pomoci na jedno novovytvorené pracovné miesto nie je možné akceptovať  najmä z dôvodu, že by tým došlo k podstatnému zásahu do podmienok investičnej zmluvy, návrh ktorej  bol už schválený uznesením vlády č. 770/2005 z októbra roka 2005, pričom toto uznesenie  bolo vzaté investorom na vedomie. Taktiež v septembri 2004 bolo s investorom podpísané Memorandum o porozumení a na základe dohodnutého obsahu tohto Memoranda (podmienok a záväzkov)  sa investor rozhodol investovať v Slovenskej republike. Ak by bolo teraz požadované zníženie štátnej pomoci pre tento investičný projekt v Lučenci pod limity pomoci obsiahnutej v návrhu investičnej zmluvy, takáto požiadavka by znamenala zásadné zhoršenie postavenia investora, a to v čase, keď je projekt v Lučenci už čiastočne zrealizovaný. Takýto postup by bol investorom považovaný zo strany SR za neopodstatnený.		
Ministerstvo obrany SR	Nemá pripomienky					
Ministerstvo zdravotníctva SR	Nezaslalo pripomienky					
Ministerstvo kultúry  SR	Nemá pripomienky  					
Ministerstvo zahraničných vecí SR	Nezaslalo pripomienky. 					
Ministerstvo vnútra SR	Nemá pripomienky  					
Kancelária PVVl Csákyho	Nemá pripomienky					
Ministerstvo VaRR SR	Nemá pripomienky					
Ministerstvo ŽP SR	Nemá pripomienky					
Ministerstvo pôdohospodárstva SR 	Nemá pripomienky					
Ministerstvo DPaT SR	Nemá pripomienky					

Vysvetlivky k skratkám v tabuľke: Z – zásadná, O – všeobecná, 		A– akceptovaná, C - čiastočne akceptovaná, N - neakceptovaná